Il-klijenti ta' McDonald's għenu biex għal darb'oħra inġabret is-somma sabiħa ta' €25,000 b'riżq ir-Ronald McDonald House Charities' – iċ-Ċentru ta' Tagħlim fil-Qawra. Il-flus inġabru waqt il-kampanja ta' kull sena McHappy Day f'Novembru li għadda mid-disa' ristoranti ta' McDonald's f'Malta u Għawdex waqt kampanja ta' ġimgħa u l-flus issa għadhom kemm kienu ppreżentati lir-RMHC. "Kull sena, il-klijenti tagħna juru ġenerożità mill-aqwa matul il-kampanja McHappy Day li l-hija l-ikbar kampanja ta' fondi tas-sena," qal Peter Hili, id-Direttur Maniġerjali ta' Premier Restaurants Malta, l-operatur ta' McDonald's f'Malta. "Inħossuna grati ħafna lejn il-klijenti tagħna li ta' kull sena jibqgħu jappoġġjaw l-istituzzjoni favorita tagħna li qed twettaq xogħol inkredibbli ma' diversi tfal u adoloxxenti li għandhom bżonn l-għajnuna, kif ukoll mal-familji tagħhom u dawk li jieħdu ħsiebhom." F'dawn is-sentejn minn kemm ilha li twaqqfet, iċ-Ċentru ta' Taħriġ Ronald McDonald House Charities issieħeb ma' diversi karitajiet u organiżżazzjonijiet ta' volontarjat, biex tahom aċċess għall-binja tagħhom minn fejn setgħu iwasslu s-servizzi u l-appoġġ tagħhom lit-tfal, adolexxenti u familji kiljenti tagħhom flimkien ma' dawk li jieħdu ħsiebhom. L-imsieħba tar-RMHC jinkludu ADHD Malta, l-Autism Parents Association, l-organiżżazzjoni kontra l-bullying bBrave, Richmond Foundation, Smiling with Jerome, Caritas, l-Aġenzija Nazzjonali tal-Litteriżmu, MCAST u d-Dipartiment tal-Counselling fl-Università ta' Malta. "Bħal kull aspett ta' ħajjitna, COVID-19 ġabet sfidi kbar liċ-Ċentru ta' Tagħlim tar-RMHC. Matul l-2020 komplejna nadattaw il-mod li bih ngħinu lill-komunità bħala parti mill-missjoni tagħna li ngħinu lill-fami;ji jibqgħu qrib xulxin," qal ic-Chairman tar-RMHC Malta Martin Xuereb. Fl-2020, ir-RMHC wasslet l-appoġġ tagħha lil madwar 225 tfal u adolexxenti u lill-ġenituri tagħhom permezz ta' korsijiet ta' taħriġ u attivitajiet, għenet lil 95 professjonist u organiżżat 84 sessjoni ta' counselling . B'koordinazzjoni ma' Caritas, RMHC wasslet ukoll 3,546 ikla solidali matul tnax-il ġimgħa fir-reġjun tat-tramuntana ta' Malta. Matul is-sena, McDonald's tagħmel donazzjoni lir-RMHC għal kull Happy Meal li jinbiegħ. Kull min jixtieq iwassal donazzjoni direttament lir-RMHC, kull min iżur McDonald's jista' jagħmel dan permezz tal-kaxxi tad-donazzjonijiet li jinstabu mal- counters ta' McDonald's jew billi wieħed imur online fuq www.rmhc-malta.com . Dan it-tagħrif twassal minn Corporate ID Group .